《为旃檀像赋》
宋代·家铉翁

稽首古旃檀，曾共释迦语。
旃檀释迦面目本来同，真身幻身何事相尔汝。
如人对镜照形像，拱兮揖兮若宾主。
须臾人去镜亦空，尔影我形两无睹。
木人漂流宇宙间，神通妙用归何许。
万人从渠索释迦，求福有时与福遇。
佛如明月行太空，向曙俄然不知处。
痴人竞向波间觅，波间本非月所住。
真邪幻邪两忘言，如来无来亦无去。
君不见佛书九译来中原，妙处乃以无言传。
莫道旃檀有口不解说，非说之说三十二相全。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。